# Η γέννηση, η εξέλιξη και η διάδοση μια εφεύρεσης

Η εφεύρεση της πρώτης εμπορικής φορητής ηλεκτρικής σκούπας ανήκει σε έναν επιστάτη που προσπαθούσε να βρει έναν τρόπο να μη χάσει τη δουλειά του. Ο Σπάνγκλερ δεν ήταν ο πρώτος που επινόησε την ηλεκτρική σκούπα. Πριν από αυτόν, το 1901, ο Άγγλος μηχανικός, Χούμπερτ Σέσιλ Μπουθ κατοχύρωσε με δίπλωμα ευρεσιτεχνίας την Buffing Billy, μια ογκώδη κατασκευή που περιόδευε στις γειτονιές με άμαξα και καθάριζε χαλιά και κουρτίνες.
Ο Σπάνγκλερ ήταν, όμως, ο άνθρωπος που, χάρη στην επινοητικότητά του, έκανε την ηλεκτρική σκούπα ένα πρακτικό οικιακό εργαλείο. Το 1907 εργαζόταν ως επιστάτης σε ένα πολυκατάστημα στις ΗΠΑ. Είχε άσθμα και η ογκώδης και βαριά σκούπα με την οποία καθάριζε τα χαλιά, άφηνε τόση πολλή σκόνη που του προκαλούσε βήχα και επιδείνωνε την ασθένειά του.
Για να προστατεύσει τους πνεύμονές του αλλά και για να μη χάσει τη δουλειά του, έπρεπε να βρει μια λύση. Έτσι, έφτιαξε μια ελαφρότερη ηλεκτρική σκούπα. Πήρε ένα άδειο τενεκεδένιο κουτί του κόλλησε με κολλητική ταινία τις άκρες και το εφάρμοσε πάνω σε δυο ροδάκια. Μετά, του κόλλησε μια βούρτσα και ένα μικρό ανεμιστηράκι στη μία πλευρά του τενεκέ και ένα μακρύ χερούλι μαζί με μια μαξιλαροθήκη στην άλλη. Το ανεμιστηράκι τροφοδοτούσε με ενέργεια τη βούρτσα που περιστρεφόταν, ενώ η μαξιλαροθήκη κρατούσε τη σκόνη και τις βρωμιές.
Ο Σπάνγκλερ κατοχύρωσε με δίπλωμα ευρεσιτεχνίας την εφεύρεσή του το 1908 και έζησε σχετικά άνετα μέχρι το 1915 που πέθανε. Η οικογένειά του συνέχισε να παίρνει χρήματα από την εφεύρεσή του μέχρι τη λήξη της πατέντας το 1925.
Διαπιστώνουμε, λοιπόν, πως μπορεί να δημιουργηθεί μία εφεύρεση από την προσπάθεια ενός ανθρώπου να λύσει ένα πρόβλημα που αντιμετωπίζει στην εργασία του.
Η μεγάλη διάδοση της ηλεκτρικής σκούπας
Ο Σπάνγκλερ και άρχισε να πουλάει τη σκούπα του από πόρτα σε πόρτα. Μία από τις πρώτες πελάτισσες του ήταν η Σούζαν Χούβερ, σύζυγος του επιχειρηματία Ουίλιαμ Χούβερ. Ο Χούβερ πουλούσε τότε σέλες. Όταν είδε την σκούπα που αγόρασε η σύζυγός του, σκέφτηκε ότι θα μπορούσε να τη βελτιώσει και να την εκμεταλλευτεί εμπορικά. Έκανε τότε συμφωνία με τον Σπάνγκλερ και εξαγόρασε την πατέντα του.
Αγόρασε επίσης, την εταιρεία που είχε φτιάξει στο μεταξύ ο Σπανγκλερ για να κατασκευάσει τις σκούπες του, και, το 1922, της έδωσε το δικό του όνομα: Hoover Company. Σε αυτή πια την εταιρεία, ο Σπάνγκλερ εργαζόταν ως ελεγκτής παραγωγής και απασχολούνταν έξι άτομα που κατασκεύαζαν έξι σκούπες την ημέρα.
Η Hoover δημιούργησε στα επόμενα χρόνια νέα και πρωτοποριακά μοντέλα ηλεκτρικής σκούπας, οπότε το επώνυμο του Χούβερ έγινε συνώνυμο με τις ηλεκτρικές σκούπες, τόσο ως ουσιαστικό (hoovering) όσο και ως ρήμα (hoover).
Διασκευή από την ιστοσελίδα του Η ΜΗΧΑΝΗ ΤΟΥ ΧΡΟΝΟΥ.